भक्तों ने पाई पौषबड़ा प्रसादी
श्याममंदिर चरणधाम में रविवार को पौषबड़ा महोत्सव का आयोजन हुआ। हजारों लोगों ने पंगत प्रसादी पाई। दोपहर में सत्संग का आयोजन किया गया, जिसमें कलाकारों ने एक से बढ़कर एक भजन सुनाए। भजनों पर भक्तों ने जमकर नृत्य किया। इसके बाद पौषबड़ा प्रसादी का आयोजन हुआ। देर शाम तक प्रसादी के लिए भक्तों की भीड़ रही। वहीं सैकड़ों कार्यकर्ताओं ने पंगतों में प्रसादी वितरण का कार्य किया। कार्यक्रम में भव्य श्याम दरबार सजाया गया, जहां देर रात तक दर्शनों के लिए कतार लगी रही। बड़ी रामशाला में पौषबड़ा महोत्सव का आयोजन किया गया। दोपहर में ठाकुरजी को भोग लगाकर भक्तों को प्रसादी वितरण किया गया। इससे पूर्व सत्संग भी हुआ। महंत रघुवर दयाल, श्याम बिहारी शर्मा आदि थे।
महवा|खोंचपुरीकिले वाले हनुमान मंदिर पर रविवार को पौषबड़ा प्रसादी का आयोजन किया गया। इसमें सैकड़ों लोगों ने पौषबड़ा प्रसादी पाई। पौषबड़ा प्रसादी को लेकर प्रात: से ही मंदिर परिसर में महिला-पुरुषों का पहुंचना शुरू हो गया। जहां पंगत लगाकर श्रद्धालुओं ने प्रसादी ग्रहण की। प्रसादी वितरण का दौर प्रात: से सांय तक चलता रहा। इस दौरान प्रसादी पाने पहुंचे लोगों ने हनुमानजी मंदिर पर ढोक लगाकर सीताराम बाबा से आशीर्वाद लिया।
दौसा. पौषबड़ामहोत्सव में सजाई श्याम दरबार की झांकी।
hin_Deva hin_Deva hin_Deva bho_Deva